Document ID: /roh_data/filtered/fineweb-2-filterrobots_roh.jsonl.gz/70195

Chasas d'uffants e da giuvenils
Uffants e giuvenils che na vivan betg tar lur geniturs dovran ina protecziun e promoziun speziala. Chasas d'uffants e da giuvenils porschan in'assistenza professiunala e plain stima che promova il svilup. En il chantun Grischun datti trais chasas d'uffants e da giuvenils. Ellas porschan als uffants ed als giuvenils in bun ambient per crescher si.
L'uffizi dal servetsch social conceda a las instituziuns la permissiun da manaschi, surveglia quellas e cusseglia las manadras ed ils manaders da las chasas.